**PREKIŲ PIRKIMO TECHNINĖ SPECIFIKACIJA**

1. **SĄVOKOS IR SUTRUMPINIMAI**

**1.1. Pirkėjas**– Uždaroji akcinė bendrovė „VILNIAUS VANDENYS“.

**1.2. Pardavėjas -** ūkio subjektas – fizinis asmuo, privatusis ar viešasis juridinis asmuo, kita organizacija ir (ar) jų padalinys įskaitant ūkio subjektus, kurių pajėgumais remiamasi, Subtiekėjus, darbuotojus ir kitus teisėtais pagrindais Prekių tiekimui pasitelktus asmenis.

**1.3. Kogeneratorius –** tai įrenginys, sudarytas iš atskirų dalių/įrenginių, veikiančių kaip visuma transformuojant pirminės energijos šaltinių energiją į elektros ir šilumos energijas, kurios gaunamos kartu.

**1.4. Gamintojas –** Įmonė, kuri sukomplektuoja visas Kogeneratoriaus sudedamąsias dalis/įrenginius ir prisiima įsipareigojimą už visų dalių/įrenginių (pvz.: vidaus degimo variklio, generatoriaus, šilumokaičio ir t.t.) bendrą sklandų veikimą bei tinkamą aptarnavimą. Gamintojas perkelia visų Kogeneratoriaus sudedamųjų dalių/įrenginių gamintojų deklaracijas ir reikalavimus aptarnavimui į savo deklaraciją ir aptarnavimo dokumentus, nebloginant ir/ar nemažinant šių reikalavimų rodiklių.

**1.5. Sutartis** – Sutartis, sudaroma tarp Pardavėjo ir Pirkėjo dėl Pirkimo objekto.

**1.6. Techninė specifikacija** **arba TS** – dokumentas, kuriame apibūdintas pirkimo objektas.

**1.7. Priėmimo-perdavimo aktas arba Aktas** - perdavimo–priėmimo aktas arba kitas lygiavertis dokumentas, pasirašomas abiejų Sutarties Šalių, kuriame nurodomos Pardavėjo Pirkėjui faktiškai perduotos Prekės ir (ar) atlikti darbai ar suteiktos paslaugos, susiję su Prekių parengimu tinkamai naudoti. Aktas pasirašomas tais atvejais, kai Pardavėjo patiektos Prekės turi būti sumontuotos ar kitokiu būdu paruoštos tinkamam jų naudojimui.

1. **PIRKIMO OBJEKTO PAVADINIMAS IR JO KIEKIAI/APIMTYS**
   1. **Kogeneratoriaus su įrengimo darbais Vilniaus NVĮ, pirkimas** (toliau - Prekės).
   2. Pirkimo objektas nėra skaidomas į pirkimo objekto dalis.
   3. **Kiekiai/Apimtys:** Perkamas Prekių kiekis **yra *konkretus.***

**Kiekiai / darbų apimtys:**

* + 1. Kogeneratorius (su visomis montavimo medžiagomis ir valdymo sistema) – 1 vnt;
    2. Aptarnavimo darbai garantinio laikotarpio metu.

2.4. Pardavėjas visas galimas išlaidas įskaičiuoja į Prekių įkainį ir (ar) kainą. Siūlomame įkainyje ir (ar) kainoje turi būti įskaičiuotos visos Pardavėjo išlaidos ir mokėtini mokesčiai, būtini tinkamam Sutarties įvykdymui.

1. **REIKALAVIMAI PIRKIMO OBJEKTUI**

**Esamos situacijos aprašymas**

Šiuo metu Vilniaus miesto nuotekų valykloje veikia du kogeneratoriai. Pirkėjui siekiant optimaliai išnaudoti biodujų pasigaminimo galimybes planuoja įsigyti trečią kogeneratorių.

* 1. **Pirkimo objekto aprašymas**

3.2.1. **Prekės turi būti naujos, kokybiškos ir turi visiškai atitikti Techninės specifikacijos priede Nr. 1 „Prekių atitikties lentelė“ nurodytus reikalavimus.**

3.2.2. Jei Techninėje specifikacijoje nurodyti konkretūs modeliai, tipai, sistemos, sertifikatai ir kt. gali būti pakeisti lygiaverčiais. Jei Pardavėjas siūlo lygiavertes medžiagas, standartus, metodus, tipus ar. pan. – kartu su Pasiūlymu turi būti pateikiama ir pagrįsta informacija - pagrindimas – iš kurios Pirkėjas galėtų nustatyti, kad siūlomos medžiagos, standartai, metodai, tipai ar pan. yra lygiaverčiai reikalaujamoms.

3.2.3. Nurodytos Prekės (medžiagos, produktai, įranga), nekeičiant kainos, Pirkėjo sutikimu gali būti pakeistos kitomis, jeigu Prekės nebegaminamos ir Pardavėjas Pirkėjui pateikia tai pagrindžiančius dokumentus (pavyzdžiui, gamintojo raštą / patvirtinimą, kad Prekė nebegaminama). Pardavėjas taip pat privalo pateikti dokumentus, pagrindžiančius, jog naujos Prekės visiškai atitinka pirkimo dokumentuose nustatytą techninę specifikaciją ir (ar) Pardavėjo pasiūlyme nurodytas techninių rodiklių reikšmes, yra ne prastesnės, o lygiavertės ar geresnės kokybės. Toks Prekės (-ių) keitimas įforminamas raštu sudarant papildomą susitarimą prie Sutarties.

3.2.4. **Charakteristika:**

|  |  |  |
| --- | --- | --- |
| **Eil. Nr.** | **Įrangos, darbų/ statybos produkto pavadinimas** | **Darbų aprašymas, statybos produktų reikalavimai** |
| 1. | Kogeneratoriaus įrengimas | Pardavėjas turi įsivertinti visus projektavimo ir montavimo darbus Kogeneratoriaus įrengimui;  Kogeneratorius turi būti integruotas į veikiančią kogeneracinę jėgainę „Bilas“;  Turi būti numatytas Kogeneratoriaus pagalbinės įrangos komplektas funkcionalumui užtikrinti, su elektros tiekimo, automatikos įrenginiais ir su kabelinėmis linijomis, komutaciniais aparatais bei sinchronizacijos įrenginiu su 10 kV elektros tinklu;  Generatoriaus prijungimo taškas – esamas 10 kV narvelis skirstykloje SP-4;  Numatyti visus mechaninės, elektrotechnikos ir automatikos dalies montavimo darbus, susijusius su pirkimo apimtyje nurodytais kiekiais;  Kogeneratoriaus kuras yra biodujos susidarančios nuotekų dumblo apdorojimo metu. Dujų sudėtis nurodyta Priede Nr. 6, galima dujų sudėties paklaida ± 15%;  Kogeneratoriaus komplektacijoje turi būti numatyta:  Dujų tiekimo vamzdynas iš ne žemesnio kaip AISI316 plieno arba analogiško;  Baterijos (įskaitant montažinę dėžę);  Plokštelinis šilumokaitis (arba lygiavertis) su priklausiniais (siurbliai, sklendės, matavimo įranga ir pan.). Šilumokaičio paskirtis šildyti technologinį vandenį nuo +70°C iki +93°C. Iš kogeneratoriaus kontūro į šilumokaitį ateinančio vandens glikolio mišinio temperatūra ne mažesnė +95°C ;  Kogeneratoriaus variklio pašildytuvo galia ne mažesnė kaip 6kW;  Cirkuliacinis siurblys;  Pilnas armatūros, įrangos ir daviklių komplektas variklio ir tarpinio aušinimo, šilumos utilizavimo sistemos;  Kogeneratorius komplektuojamas su vamzdeliniu dūmų šilumokaičiu, kurio paskirtis atšaldyti dūmų temperatūrą iki ≤+150°C. Šilumokaitis turi būti komplektuojamas su dūmų apėjimo kontūru ir motorizuotomis sklendėmis. Motorizuotų sklendžių paskirtis nukreipti dūmų srautą taip, kad būtų pašildomas kogeneratoriaus vandens glikolio mišinys iki ≥+95°C, taip pat nesant šildymo poreikiui dūmai turi būti nukreipiami aplink šilumokaitį, kad būtų kuo mažiau apkraunamos kontūro avarinės aušintuvės ;  Duslintuvas – ne daugiau kaip 85 dB matuojant 1 metro atstumu nuo duslintuvo;  Kogeneratorius turi būti sumontuotas garso slopinimo spintoje – ne daugiau kaip 85 dB matuojant 1 metro atstumu nuo garso slopinimo spintos;  Ventiliatorius oro padavimui su dažnio keitikliu;  Pirminio valymo oro filtras;  Dažnio keitikliu valdoma avarinio aušinimo sauso tipo aušintuvė;  Dažnio keitikliu valdoma tarpinio dujų aušinimo sauso tipo aušintuvė;  Reguliavimo vožtuvas sistemos parametrų nustatymui;  Kartu su kogeneratoriumi komplektuojamas šviežio tepalo bakas, kurio tūris ne mažiau kaip 1000 litrų, taip pat komplektuojamas panaudoto tepalo bakas, kurio tūris ne mažiau kaip 1000 litrų. Tepalo bakai komplektuojami su siurbliais, uždaromąja armatūra ir kita būtina įranga, leidžiančia patogiai pakeisti panaudotą tepalą nauju;  Kaminas;  Vamzdynų izoliavimas ir skardinimas AlZn skarda;  Turi būti numatyti ir įvertintas procesų valdymas ir automatizacija bei duomenų perdavimas ir atvaizdavimas kliento WINCC SCADA sistemoje;  Integruoti į esamą aktyvinės galios reguliavimo sistemą (kad kogeneratorius dirbtų pagal faktinį elektros energijos poreikį);  Numatyti Energetinių išteklių technines apskaitas su duomenų perdavimu (elektros energijai biodujų, šilumos);  Užpildyti prekės atitikties lentelę (žr. Techninės specifikacijos priedą Nr. 1). |
| 2. | Reikalavimai prijungimui prie AB ESO elektros tinklo (jėgainės vidaus tinkle) | Pardavėjas pagal išduotas AB ESO technines sąlygas atlieka projektavimo ir projekto suderinimo darbus. Išlaidas, susijusias su AB ESO elektros tinklo dalies rekonstrukcija, apmoka Pirkėjas ir šių darbų vertė neįeina į šio pirkimo apimtis. |
| 3. | Kogeneratoriaus aptarnavimas garantinio aptarnavimo metu | Pardavėjas turės aptarnauti Kogeneratorių pagal Techninėje specifikacijoje aprašytus reikalavimus bei Priede Nr. 4 nurodytu periodiškumu bei numatytais darbais, detalėmis ar medžiagomis.  Kartu su pasiūlymu Pardavėjas turi pateikti Kogeneratoriaus Gamintojo užpildytą ir patvirtintą Techninės specifikacijos Priedą Nr. 4 „Detalizuoti aptarnavimo darbai garantinio laikotarpio metu (24 mėn.)“ ir Priedą Nr. 5 „Kogeneratoriaus aptarnavimų detalizacija iki kogeneratoriaus kapitalinio remonto" “.  Kartu su pasiūlymu Pardavėjas turi pateikti raštišką Kogeneratoriaus vidaus degimo variklio ir elektros generatoriaus gamintojo/ų patvirtinimą, kad Prieduose Nr. 4 ir Nr. 5 siūlomos dalys ir jų kiekiai yra teisingi ir atitinka Kogeneratoriaus vidaus degimo variklio ir elektros generatoriaus aptarnavimo/remonto instrukcijose keliamus reikalavimus.  Kartu su pasiūlymu Pardavėjas turi pateikti raštišką Kogeneratoriaus vidaus degimo variklio gamintojo patvirtinimą, kad Prieduose Nr. 4 ir Nr. 5 siūlomas žvakių kiekis yra teisingas ir atitinka Kogeneratoriaus vidaus degimo variklio aptarnavimo/remonto instrukcijose keliamus reikalavimus.  Kartu su pasiūlymu Pardavėjas turi pateikti raštišką Kogeneratoriaus vidaus degimo variklio gamintojo patvirtinimą, kad Prieduose Nr. 4 ir Nr. 5 siūlomas alyvos kiekis nudegimui kompensuoti yra teisingas ir atitinka Kogeneratoriaus vidaus degimo variklio gamintojo eksploatavimo/aptarnavimo/remonto instrukcijose keliamus reikalavimus.  Pardavėjas teikdamas garantinio laikotarpio aptarnavimo paskaičiavimą patvirtina, kad įvertino visas išlaidas, kurios susidarys garantinio laikotarpio metu, įskaitant Kogeneratoriaus darbo stebėseną, savalaikį aptarnavimą, detales ir medžiagas (įskaitant alyvos kiekį nudegimui kompensuoti ir visa kita). Pirkėjas garantinio laikotarpio metu apmokės tik už darbus ar medžiagas numatytas šiame priede. |

Vykdydamas Sutartį Pardavėjas privalo vadovautis šios techninės specifikacijos reikalavimais, Pirkėjo patvirtintomis techninėmis specifikacijomis ir technine politika, skelbiamais http://www.vv.lt/lt/partneriams bei Lietuvos Respublikos teisės aktais, reglamentuojančiais nurodytų darbų ir projektavimo paslaugų atlikimą.

**3.2.5. Pardavėjas turės:**

* + - 1. Pirkėjui įgaliojus, gauti visus reikiamus privalomuosius dokumentus, sutikimus projektavimui ir statybos darbams (statybos rūšį nustato Pardavėjo Projektuotojas projekto rengimo metu), bei įrenginio gamybinei eksploatacijai. Pardavėjas turi įsivertinti su tuo susijusias išlaidas;
      2. Atlikti inžinerinius tyrimus;
      3. Parengti statinio projektą vadovaujantis Statybos techniniu reglamentu STR 1.04.04:2017 „Statinio projektavimas, projektavimo ekspertizė“ bei kitų statinio projektavimą ir statybą reglamentuojančių teisės aktų reikalavimais, Technine specifikacija, Užsakovo technine politika ([www.vv.lt](http://www.vv.lt));
      4. Pirkėjui suderinus statinio projektą, pateikti pilnai sukomplektuotus 2 (du) statinio projekto egzempliorius popierinėje formoje bei kompiuterinėje laikmenoje. Kompiuterinėje laikmenoje įrašomos projektų kopijos, minimalus raiškos reikalavimas – 200 dpi. Kompiuterinėje laikmenoje brėžiniai turi būti pateikti DWG bei PDF formatu;
      5. Jei reikia, gauti statybą leidžiantį dokumentą (pagal įgaliojimą). Už statybą leidžiantį dokumentą moka Pardavėjas;
      6. Prieš pradedant darbus pateikti informaciją [www.planuojustatyti.lt](http://www.planuojustatyti.lt) apie numatomą statybos pradžią, Rangovo, statinio statybos vadovo bei statinio statybos techninės priežiūros vadovo paskyrimą ne vėliau kaip prieš 1 darbo dieną iki statybos pradžios;
      7. Atlikti visus statybos darbus pagal statinio projektą;
      8. Atlikti statinio projekto vykdymo priežiūros organizavimą ir vykdymą statybos techninio reglamento STR 1.06.01:2016 „Statybos darbai. Statinio statybos priežiūra“ nustatyta tvarka;
      9. Išbandyti pastatytas (įrengtas) sistemas ir įrenginius;
      10. Parengti inžinerinių tinklų kontrolines geodezines nuotraukas pagal GKTR 2.11.03:2014 tvarką;
      11. Parengti statinio projekto paskutinės versijos brėžinius ir technines specifikacijas su žyma „Taip pastatyta“;
      12. Parengti statinio kadastro duomenų bylas (kadastro duomenų nustatymo metu pagal įstatymų reikalavimus parengtų planų, užpildytų kadastro formų ir kitų dokumentų apie nekilnojamąjį turtą, sukomplektuotą rinkinį), kurios turi būti pateiktos su išankstine VĮ „Registrų centras“ patikra;
      13. Jei reikia, atlikti statybos užbaigimo procedūras, kurios nustatytos Lietuvos Respublikos teritorijų planavimo ir statybos valstybinės priežiūros įstatyme, pateikti visus reikiamus dokumentus per IS „Infostatyba“ statybos užbaigimo dokumento gavimui (pagal įgaliojimą, už statybos užbaigimo dokumentą moka Pardavėjas);
      14. Atlikti gamyklinius bandymus, paleidimą – derinimą, personalo instruktavimą ir pateikti techninę dokumentaciją, pateikti valdiklių programų kopijas.
      15. Pardavėjas turi pasitelkti visus reikiamus specialistus, kad objektas būtų įgyvendintas, įteisintas teisės aktų numatyta tvarka ir tinkamas naudoti pagal paskirtį.
      16. Kogeneratoriaus įteisinimas ir įregistravimas (jeigu privaloma), atlikti:
* Įteisinti VERT (gamybos leidimo tikslinimas ar naujo gavimas);
* Įregistruoti potencialiai pavojingų įrenginių registre;
* Suderinti projektinius sprendinius su visomis susijusiomis institucijomis ir/ar trečiosiomis šalimis (AB ESO, VERT, energetikos ministerija ir pan.);
* Gauti visus būtinus leidimus/licencijas įrenginio gamybinei eksploatacijai. Esant poreikiui tikslinti jau išduotas. Atitikus kriterijams, „Bilas“ įteisinti gaminančio vartotojo statusą.
  + - 1. Suteikti Kogeneratoriui ir visiems kitiems įrenginiams ir medžiagoms ne trumpesnę nei 24 mėn. garantiją.

Garantinio laikotarpio metu vykdyti Kogeneratoriaus stebėseną ir priežiūros darbus Kogeneratoriaus Gamintojo patvirtintu periodiškumu, reikalavimais ir patvirtintomis detalėmis bei medžiagomis. Visų garantinio laikotarpio darbų, medžiagų ir detalių keitimo periodiškumas nurodytas priede Nr. 4. ir patvirtintas Kogeneratoriaus Gamintojo. Pardavėjas, vykdydamas Sutartinius įsipareigojimus, privalo taikyti visų Kogeneratoriaus sudedamųjų dalių gamintojų reikalavimus toms dalims, jų montavimui, eksploatavimui ir aptarnavimui. Prieš aptarnavimą ir/ar remontą Pardavėjas turi parodyti visas dalis ir medžiagas su artikulais, kurios bus naudojamos aptarnavimui ir/ar remontui ir dalių kiekis turi sutapti su Kogeneratoriaus gamintojo patvirtintu kiekiu.

* + - 1. Užtikrinti, kad garantinio laikotarpio metu Kogeneratorius dėl jo aptarnavimo ar remonto darbų nebus stabdomas ilgiau nei 10 kalendorinių dienų kiekvienu atskiru atveju ir ne ilgiau kaip 40 kalendorinių dienų per visą garantinį laikotarpį.
      2. Garantinio laikotarpio metu savo rizika ir lėšomis užtikrinti pilną Kogeneratoriaus, visų kitų šio pirkimo apimtyje esančių dalių/įrenginių sklandų veikimą su ne ilgesniais nei Punkte 3.2.5.18 numatytais stabdymo intervalais ir ne už didesnę kainą nei nurodyta Priede Nr. 4.
      3. Pardavėjas įsipareigoja instruktuoti ne mažiau kaip 15 (penkiolika) Pirkėjo darbuotojų dėl Prekių naudojimosi. Baigus instruktavimus, Pardavėjas Pirkėjo darbuotojams išduoda atitinkamus kvalifikacinius (instruktavimo) pažymėjimus ar kitus lygiaverčius dokumentus. Instruktavimas turi įvykti ne vėliau kaip per 10 (dešimt) darbo dienų po perdavimo–priėmimo akto pasirašymo dienos.

**4. PREKIŲ PRISTATYMO VIETA, TERMINAI IR TVARKA**

4.1. **Prekių pristatymo vieta**- Titnago g. 74, Vilnius. Prekės pristatomos Pirkėjo darbo laiku (I-V 7:30 – 16:00 val.).

4.2. **Sutarties galiojimo terminas, įskaitant apmokėjimo terminą –** 36 mėn. nuo Sutarties įsigaliojimo dienos:

* + 1. Projektavimo ir statybos darbai turi būti užbaigti, parengtos inžinerinių tinklų kontrolinės geodezinės nuotraukos bei statinio kadastro duomenų bylos ir priduota Valstybineienergetikos reguliavimo tarybai (VERT) per 11 mėn. nuo Sutarties įsigaliojimo dienos.
    2. Garantinio laikotarpio aptarnavimo darbai 24 mėn. nuo statybos užbaigimo procedūros atlikimo dienos.
    3. Apmokėjimas per 1 mėn. nuo patvirtinto atliktų darbų akto ir pagal atliktų darbų aktą pateiktos PVM sąskaitos faktūros dienos
  1. **Aktavimo tvarka:**
     1. Už Prekes ir darbus pagal prekių ir darbų kainų žiniaraštį (Techninės specifikacijos Priedas Nr. 3) bus aktuojama taip:
        1. Aktas gali būti teikiamas Pirkėjui – pilnai atlikus darbus pagal prekių ir darbų kainų žiniaraščio 1.1, 1.2, 1.3, 1.4 pozicijas.
        2. Aktas gali būti teikiamas Pirkėjui – 80% nuo prekės kainos pristačius prekes pagal prekių ir darbų kainų žiniaraščio 2.1 poziciją.
        3. Aktas gali būti teikiamas Pirkėjui – 80% nuo darbų kainos už atliktus statybos-montavimo darbus aprašytus prekių ir darbų kainų žiniaraščio eilutėse 2.2, 2.3, 2.4, 2.5.
        4. Aktas gali būti teikiamas Pirkėjui – 20% nuo prekės ir darbų kainos už atliktus įrenginių bandymus, paleidimą - derinimą ir personalo instruktavimą, aprašytus prekių ir darbų kainų žiniaraščio eilutėse 2.1, 2.2, 2.3, 2.4, 2.5.
        5. Už priežiūros darbus garantinio laikotarpio metu bus apmokama grafike numatytu periodiškumu pagal faktiškai atliktų darbų kiekius Priede Nr. 4 numatytais įkainiais.
     2. Pardavėjui raštu paprašius ir pateikus kredito įstaigos išankstinio mokėjimo garantiją, laidavimo arba laidavimo draudimo dokumentą 30 proc. Sutarties Specialiosios dalies 2.1. (1) punkte nurodytos Prekių/darbų įrengimo kainos EUR be PVM avanso sumai, išduotą Lietuvos Respublikoje ar užsienyje registruotos finansinės institucijos ar draudimo bendrovės, priimtinos Pirkėjui ir galiojančios visą sutarties laikotarpį, per 3 darbo dienas sumokamas avansas, pagal pateiktą išankstinio mokėjimo sąskaitą.
        1. Avansas bus išskaitomas 30 procentų iš mokėjimų numatytų Techninės specifikacijoje 4.3.1.1 – 4.3.1.4 punktuose. Visa likusi neišskaityta avanso suma, nepriklausomai nuo tokios sumos dydžio, yra išskaitoma iš paskutiniųjų sumų, kurias Pirkėjas privalo sumokėti Pardavėjui už Prekes/darbus.
        2. Jeigu Akto sudarymo arba Sutarties nutraukimo dieną avansas nėra išskaitytas iš Pardavėjui mokėtinų sumų, tą dieną kyla Pardavėjo prievolė sumokėti (grąžinti) Pirkėjui neišskaitytą avanso likutį.

4.3.3. Prekių pristatymas/Darbų (įskaitant jų dalį) atlikimas (užbaigimas) ir jų perdavimas fiksuojamas Pardavėjui ir Pirkėjui pasirašant Aktą. Akte turi būti nurodyta Darbų pabaigos (jų atlikimo) data, laikas, įvardijami konkretūs atlikti (užbaigti) Darbai (jų pavadinimai)/pristatytos Prekės ir kita Darbus/Prekes apibūdinanti informacija, kuri nėra nurodyta Sąskaitoje. Pardavėjas prieš pateikdamas Aktą kartu su Sąskaita Pirkėjui, privalo Aktą suderinti su Pirkėju ir jis turi būti abiejų šalių pasirašytas. Kartu su Aktu Pardavėjas Pirkėjui pateikia visą atliktų Darbų/Prekių dokumentaciją (jei ji turi būti rengiama).

4.3.4. Kartu su paskutiniu arba galutiniu Aktu Pardavėjas, pagal Pirkėjo pateiktą formą, privalo pateikti užpildytą pastatyto materialaus turto suvestinę (suvestinės formą pateikia Pirkėjas), kurioje galutinė bendra objekto kaina turi būti išskaidyta į atskirus objektus (pvz., tinklai, statiniai, įrengimai/prekės, sklendės, vožtuvai ir pan.).

4.3.5. Pirkėjas Aktą pasirašo per 5 (penkias) Darbo dienas nuo jo gavimo dienos arba per minėtą terminą atsisako pasirašyti Aktą raštu nurodydamas Akto atmetimo argumentus. Akte nurodytus atliktų Darbų/Prekių trūkumus Pardavėjas privalo pašalinti per Sutarties SD nurodytus terminus, jei Šalys nesusitaria kitaip. Pirkėjas, pasirašydamas Aktą patvirtina, jog Prekės pristatytos ir Darbai atlikti tinkamai (nėra akivaizdžių trūkumų) ir laiku, tačiau tai neatleidžia Pardavėjo nuo atsakomybės dėl vėliau paaiškėjusių trūkumų*.*

1. **PREKIŲ KOKYBĖ IR TRŪKUMŲ ŠALINIMAS**
   1. Prekių/darbų trūkumais bus laikomi Prekių/darbų ir (ar) panaudotų medžiagų ar kitų dalių neatitikimai Techninės specifikacijos reikalavimams, Lietuvos Respublikos teisės aktams, statybos techniniams reglamentams, standartams, Prekių/darbų ir (ar) jų rezultatų gedimai, deformacijos, atsiradę iki garantinio laikotarpio (pvz.: nesandarumas).
   2. Pardavėjas privalo garantuoti, kad Prekės/darbai bus kokybiškos/atlikti kokybiškai, tinkamos (-ai) ir laiku. Darbai, atlikti nekokybiškai, turi būti ištaisyti nuo Užsakovo rašytinio reikalavimo dėl trūkumų šalinimo pateikimo dienos ne vėliau kaip per10 kalendorinių dienų.
2. **SUTARTIES VYKDYMO METU PATEIKIAMA DOKUMENTACIJA**

Pardavėjas privalės pateikti ir suderinti su Pirkėju:

6.1. Darbų atlikimo grafiką per 14 k. d. nuo Sutarties įsigaliojimo dienos (grafikas turi būti savaičių tikslumu). Grafikas turi būti parengtas atsižvelgiant į šios techninės specifikacijos reikalavimus atskirų darbų atlikimo terminams. Atskiri darbai, kurių atlikimo pradžia, pabaiga ar terminas nėra detaliai nurodyti techninėje specifikacijoje turi būti numatyti grafike, įvertinant Pardavėjo pagrįstas galimybes įvykdyti darbus grafike numatytais terminais.

Grafiko apačioje pagal darbų pozicijas turi būti pateiktos ir planuojamų atlikti ir aktuoti darbų vertės. Jei Pardavėjas atliks darbus anksčiau nei nurodyta darbų atlikimo grafike, Aktas teikiamas grafike numatytai sumai ne anksčiau 2 mėn. nei nurodyta grafike;

* 1. Statinio projektą, už Pardavėjo lėšas įsigytus ir užpildytus statybos darbų žurnalus (jei taikoma), atliktų darbų aktus, įrangos eksploatavimo instrukcijas.
  2. Kartu su pristatomomis Prekėmis pateikiama:
     1. Gamintojo garantiją patvirtinantys dokumentai;
     2. Eksploatacinių savybių deklaracija (pagal STR 1.01.04:2015) (lietuvių kalba);
     3. Montavimo instrukcija lietuvių arba anglų kalba.

1. **PIRKĖJO IR PARDAVĖJO ĮSIPAREIGOJIMAI** 
   1. **Pirkėjo įsipareigojimai:**
      1. Bendradarbiauti su Pardavėju, teikiant reikalingą informaciją Sutarties vykdymo metu.
      2. Priimti iš Pardavėjo jo pristatytas kokybiškas Prekes, atitinkančias Sutartyje numatytus reikalavimus, ir tinkamai bei laiku atsiskaityti su Pardavėju Sutartyje numatytomis sąlygomis.
      3. Pastebėjęs trūkumus, Pirkėjas turi teisę nepriimti Prekių ir nepasirašyti Akto.
      4. Pirkėjas sudarys galimybę Pardavėjui darbų atlikimo metu naudotis patalpomis ir elektra neatlygintinai.

**7.2. Pardavėjo įsipareigojimai:**

7.2.1. Pristatyti kokybiškas Prekes laiku, vadovaujantis Sutartyje nustatyta tvarka, Lietuvos Respublikoje galiojančiais įstatymais ir kitais teisės aktais reglamentuojančiais Prekių tiekimą.

7.2.2. Sumontuoti ir išbandyti Prekes profesionaliai, kokybiškai ir laiku, vadovaujantis Sutartyje nustatyta tvarka, Lietuvos Respublikoje galiojančiais įstatymais ir kitais teisės aktais reglamentuojančiais darbų atlikimą.

1. **PAPILDOMA INFORMACIJA**
   1. Pardavėjas turi laikytis Pirkėjo patvirtinto Tiekėjų elgesio kodekso reikalavimų (aktuali redakcija), kuris viešai paskelbtas <http://www.vv.lt/lt/partneriams>.
   2. Pardavėjas turi laikytis Pirkėjo patvirtinto Klientų aptarnavimo standarto reikalavimų (aktuali redakcija), kuris viešai paskelbtas <http://www.vv.lt/lt/partneriams>.
   3. Projekto darbų valdymas vyks naudojant Bendrovės vidinę projektų valdymo sistemą PVIS.
2. **PRIEDAI**

Priedas Nr. 1. Kogeneracinės jėgainės pastatymo vieta (schemos);

Priedas Nr. 2. Prekių/darbų kainų žiniaraštis;

Priedas Nr. 3. Detalizuoti aptarnavimo darbai garantinio laikotarpio metu (24 mėn.);

Priedas Nr. 4. Detalizuoti aptarnavimo darbai iki kapitalinio remonto;

Priedas Nr. 5 Biodujų sudėties tyrimo ataskaita;

Priedas Nr. 6 Galios reguliavimo automatika;

Priedas Nr. 7 Scados valdymo instrukcija;

Priedas Nr. 8 ESO prijungimo sąlygos;

Priedas Nr. 9 Leidimas gaminti elektros energiją.